**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्न संख्या 1444**

**01 जनवरी, 2018 को उत्तर के लिए**

**हिंद महासागर में नौसेना द्वारा निगरानी करना**

**1444. श्री एन. गोकुलकृष्णन:**

क्या रक्षा मंत्री यह बताने की कृपा करेंगे कि :

(क) क्या यह सच है कि नौसेना ने हिंद महासागर की चौकसी बढ़ाने का निर्णय लिया है;

(ख) क्या यह सच है कि हाल ही में चीन ने समुद्री डकैती-रोधी अभियानों के नाम पर हिंद महासागर में अपनी उपस्थिति बढ़ा दी है;

(ग) क्या हिंद महासागर क्षेत्र में अत्यंत महत्वपूर्ण स्थानों की कम से कम 12-15 बड़े युद्धपोतों द्वारा चौबीसों घंटे निगरानी की जाती है; और

(घ) यदि हां, तो तत्संबंधी ब्यौरा क्या है?

**उत्तर**

**रक्षा मंत्रालय में राज्य मंत्री (डॉ. सुभाष भामरे)**

(क) से (घ): हिंद महासागर क्षेत्र (आईओआर) के भू-सामरिक महत्व में हाल के दिनों में क्रमिक वृद्धि हुई है। भारतीय नौसेना हमारे हित के समुद्री क्षेत्रों की निकट से मानीटरिंग करती है और हिंद महासागर क्षेत्र में महत्वपूर्ण स्थानों/समुद्री लेनों पर उपस्थिति और निगरानी मिशनों (पीएसएम) के लिए नियमित रूप से पोतों की तैनाती करती है। अगस्त, 2017 से मिशन आधारित तैनाती (एमबीडी) संकल्पना के तहत हिंदी महासागर क्षेत्र में भारतीय नौसेना की तैनाती संरचना में और सुगठित किया गया है।

\*\*\*\*\*\*